# data[].attributes.headline
Έννοια της Βιώσιμης Ανάπτυξης

# data[].attributes.subject
Έννοια της Βιώσιμης Ανάπτυξης

# data[].attributes.body
Η βιώσιμη ή αλλιώς αειφόρος ανάπτυξη (ΒΑ) είναι αυτή που ικανοποιεί όσο το δυνατόν περισσότερες σύγχρονες ανάγκες, χωρίς όμως να θέτει τροχοπέδη στη δυνατότητα των μελλοντικών γενεών να καλύψουν εξίσου τις δικές τους. Η βιώσιμη ανάπτυξη επιδιώκει ισορροπία μεταξύ σε οικονομική εξέλιξη, κοινωνική δικαιοσύνη και την προστασία του περιβάλλοντος (πχ από την κλιματική αλλαγή) χωρίς να εκμεταλλεύεται και να υπονομεύει την ευζωία των επόμενων.

# data[].attributes.headline
Διεπιστημονικά Χαρακτηριστικά της ΒΑ

# data[].attributes.subject
Διεπιστημονικά Χαρακτηριστικά της ΒΑ

# data[].attributes.body
Η βιώσιμη ανάπτυξη, ειδικά στον τομέα του περιβάλλοντος, απαιτεί συνεργασία μεταξύ πολλών επιστημονικών τομέων. Ορισμένα διεπιστημονικά χαρακτηριστικά είναι τα παρακάτω: α) Καινοτομία και έρευνα: Βασική προϋπόθεση της βιώσιμης ανάπτυξης είναι η επιστημονική έρευνα σε συνδυασμό με την ανάπτυξη καινούργιων πρακτικών και τεχνολογιών που συνεισφέρουν τόσο στην τωρινή όσο και στη μελλοντική βελτίωση της ποιότητας ζωής αντιμετωπίζοντας τα νέα ζητήματα που παρουσιάζονται σε καθημερινή βάση, όπως για παράδειγμα ανάγκη ελάττωσης του μεθανίου και CO2, κύριων παραγόντων της υπερθέρμανσης του πλανήτη και την καλύτερη μόνωση των σπιτιών, πράγμα που θα οδηγήσει μακροπρόθεσμα τόσο σε εξοικονόμηση χρημάτων όσο και σε ελάττωση κατανάλωσης ενέργειας για θέρμανση. β) Ισορροπία ζωής και μακροπρόθεσμη σκέψη: Η ΒΑ απαιτεί την αναζήτηση μιας ισορροπίας μεταξύ την κάλυψη των αναγκών του σημερινού πολίτη της κοινωνίας καλύπτοντας τις υπαρξιακές του ανάγκες αλλά προφανώς και την εξασφάλιση ύπαρξης ποικιλίας φυσικών πόρων, διατήρηση της χλωρίδας και της πανίδας όπως επίσης και της περιβαλλοντικής ποικιλότητας, πτυχές λοιπόν που δεν θα επιτευχθούν χωρίς την απαραίτητη κριτική μακροπρόθεσμη σκέψη. γ) Πολυπολιτισμικός τομέας: Όπως αναλύεται και παρακάτω είναι ένας κύριος παράγοντας των σημερινών πολυπολιτισμικών κοινωνιών, ο οποίος θα βοηθήσει στην διατήρηση της υψηλής βιώσιμης ανάπτυξης μέσω του σεβασμού και της αφομοίωσης των ποικίλων αξιών και πρακτικών σε όλη τη γη. Γενικότερα παρατηρούμε πως η βιώσιμη ανάπτυξη βασίζεται σε έναν γενικότερο συνδυασμό κοινωνικοπολιτικών, οικονομικών και περιβαλλοντικών παραμέτρων που οφείλουν να δουλεύουν συνεργατικά και αρμονικά, προκειμένου αντιμετωπιστούν τα πιθανά παρόντα ζητήματα, παραδείγματος χάριν η ανάγκη ελάττωσης εκπομπών αερίων των χωρών της ΕΕ και αντικατάσταση τους από ανανεώσιμες πηγές ενέργειας.

# data[].attributes.headline
Διαπολιτισμικός Χαρακτήρας και Αειφόρος Ανάπτυξη

# data[].attributes.subject
Διαπολιτισμικός Χαρακτήρας και Αειφόρος Ανάπτυξη

# data[].attributes.body
Η διαπολιτισμική διάσταση της αειφόρου ανάπτυξης εστιάζει στην αναγνώριση και στην αξιολόγηση των ποικίλων πολιτισμικών συνηθειών και τρόπων ζωής, καθώς επίσης και στην ανάδειξη στοιχείων που είναι κοινά ανάμεσα σε αυτούς τους διαφορετικούς συνυπάρχοντες πολιτισμούς. Ο χαρακτήρας αυτός λοιπόν, αποσκοπεί στο να προωθήσει την ανάπτυξη βιώσιμων πρακτικών που να λαμβάνουν πρωτίστως υπόψιν τη διαφορετικότητα στα στοιχεία των πολιτισμών και για να επιτευχθεί αυτό, οφείλει να ενεργοποιήσει τα μέλη των διαφορετικών κουλτουρών σε κοινωνικές διαδικασίες, όπως για λήψη σημαντικών αποφάσεων, για τις μεθόδους προστασίας και βελτίωσης του περιβάλλοντος του πλανήτη και σχεδιασμό ποικίλων προγραμμάτων που αποσκοπούν στην γενικότερα βιωσιμότητα των πληθυσμών. Ένα τέτοιο μοντέλο θα μπορούσε να αφορά την ανάγκη ελάττωσης κατανάλωσης της συνολικής ενέργειας από τον πληθυσμό που ζει εντός των μεγαλουπόλεων της Ευρωπαϊκής Ένωσης. Τέλος ο διαπολιτισμικός αυτός χαρακτήρας θα πρέπει να αντιτίθεται στα εκσυγχρονισμένα μοντέλα παγκοσμιοποίησης και παγκόσμιας κουλτούρας που στοχεύουν στην επικράτηση ενός ομογενοποιημένου τρόπου ζωής και να αποσκοπεί στην ανάδειξη τοπικών πολιτισμών και παραδόσεων όπως και στην ανάδειξη βιώσιμων πρακτικών που λαμβάνουν πρώτα υπόψιν τις αλλότροπες πρακτικές και παραδόσεις των πολιτισμών.

# data[].attributes.headline
Στοιχεία Κριτικού Αναστοχασμού στην ΒΑ

# data[].attributes.subject
Στοιχεία Κριτικού Αναστοχασμού στην ΒΑ

# data[].attributes.body
Κριτικός αναστοχασμός γενικότερα είναι η κριτική ικανότητα ενός ατόμου να αντιμετωπίζει την πραγματικότητα τόσο σε προσωπικό όσο και σε κοινωνικό  επίπεδο μέσω διαδικασιών που προωθούν την δράση και τον προβληματισμό του. Ο αναστοχασμός συνδεόμενος με την ΒΑ περιλαμβάνει ορισμένα εκ των παρακάτω σημαντικών στοιχείων: α) Περιβαλλοντική σκέψη: Βασικότατος πυλώνας που αφορά την ανάγκη να λαμβάνονται υπόψιν οι επιπτώσεις των ανθρωπογενών δραστηριοτήτων στο περιβάλλον βραχυπρόθεσμα και μακροπρόθεσμα και να υπάρχει προσπάθεια ενίσχυσης της βιοποικιλότητας και της οικολογικής ισορροπίας, γεγονός που μπορεί να επιβληθεί ουσιαστικά στους σημερινούς πολίτες μέσω είτε παγκόσμιων είτε τοπικών συμφωνιών μεταξύ κρατών ιδιαίτερα πάνω στο κομμάτι της κλιματική αλλαγής. β) Οικονομική βιωσιμότητα: Τα οικονομικά δρώμενα και οι αποφάσεις που παίρνονται, πρέπει τόσο να βελτιστοποιούν τα οικονομικά επίπεδα της σήμερον ημέρας όσο και να μην υπονομεύουν αυτά των μελλοντικών κοινωνιών αποσκοπώντας στην προσωρινή επιβίωση. γ) Μείωση ανθρωπογενών εκπομπών: Οι εκπομπές αυτές προέρχονται από την χρήση ποικίλων μορφών ενέργειας και πολύτιμων αγαθών, αλλά και σε πολλές περιστάσεις, βλαβερών πρώτων υλών προς το περιβάλλον όπως για παράδειγμα μέσω της καύσης ορυκτών, του πετρελαίου και όλα τα χημικά που χρησιμοποιούνται στη γεωργία και στη βιομηχανία. Ο αναστοχασμός στο συγκεκριμένο κομμάτι εστιάζει κυρίως στη χρήση ανανεώσιμων πηγών ενέργειας, αξιοποιώντας το φως, τον άνεμο και το νερό και όχι τόσο των τοξικών αερίων όπως CO2 και CO. Επίσης κύρια ανησυχία είναι η βελτιστοποίηση της ενεργειακής απόδοσης με αποτέλεσμα να κατασκευάζονται ηλεκτρικές συσκευές, οχήματα και κτίρια τα οποία αποσκοπούν στην ελάχιστη χρήση ενέργειας ή ακόμη και στη χρήση ανανεώσιμων πηγών ενέργειας. δ) Κοινωνική δικαιοσύνη: Οι πράξεις της κοινωνίας τη δεδομένη στιγμή θα έχουν ένα άμεσο αντίκτυπο στην ισορροπία της κοινωνίας του "αύριο" πράγμα που πρέπει να μας κάνει ενσυνείδητους για το πως θα επηρεάσουν οι κινήσεις μας αρνητικά ή θετικά, άμεσα ή έμμεσα τις επόμενες γενιές.

# data[].attributes.headline
Στοιχεία Συνεργασίας για Επίτευξη ΒΑ

# data[].attributes.subject
Στοιχεία Συνεργασίας για Επίτευξη ΒΑ

# data[].attributes.body
Στη σημερινή εποχή, η βιώσιμη ανάπτυξη δεν γίνεται να υφίσταται χωρίς την συνεργασία διαφόρων ισχυρών φορέων, δηλαδή μεταξύ κυβερνήσεων, ιδιωτικών επιχειρήσεων, των πολιτών και των διάφορων μη κυβερνητικών οργανώσεων. Υπάρχουν διάφορα παραδείγματα στοιχείων συνεργασίας που θα συνεισφέρουν στην ανύψωση του επιπέδου ζωής των πολιτών και αυτά ξεκινούν από τον πολιτικό τομέα. Οι κυβερνήσεις πρέπει να αναπτύξουν και να υλοποιήσουν πολιτικές, να υπογράψουν συμβάσεις, να έρθουν σε συνεργασία με άλλες και να προάγουν νέα νομοσχέδια προκειμένου να προωθήσουν τον παραπάνω τομέα. Οφείλουν δηλαδή να δημιουργήσουν κανονισμούς, που θα ενθαρρύνουν χρήση ανανεώσιμων πηγών ενέργειας, θα διατηρήσουν τη βιοποικιλότητα και θα ελαττώσουν τις εκπομπές αερίων του θερμοκηπίου. Από την άλλη οι ίδιοι οι πολίτες έχουν τη δυνατότητα να συνεργαστούν με ανώτερους φορείς και ιδιωτικές επιχειρήσεις προκειμένου να αναπτυχθούν κοινωνικά υπεύθυνες πρακτικές παραγωγής προϊόντων ενώ συνάμα θα διατηρείται η αειφορία των τοπικών και ευρέων οικονομιών. Αυτό μπορεί να επιτευχθεί εξίσου με ειρηνικές διαδηλώσεις έναντι σε φορείς που πράττουν αντίστροφα με τα σωστά πλάνα και εστιάζουν στο προσωπικό κέρδος αντιτιθέμενοι με τη συνολική βιώσιμη ανάπτυξη. Τέλος ακαδημαϊκοί και διεθνείς οργανισμοί (ΟΗΕ, UNICEF κ.α.) μπορούν να έρθουν σε συνεργασία, οργανώνοντας εκστρατείες μέσα από τις οποίες θα προβάλουν νέες τεχνολογίες μέσω της έρευνας, όπως επίσης βιώσιμες πρακτικές και πρότυπα αλλά και θα παρέχουν τεχνική βοήθεια σε χώρες που το χρειάζονται περισσότερο για να εξισορροπηθούν οι διαφορές των επιπέδων βιώσιμης ανάπτυξης μεταξύ των χωρών του πλανήτη.